Tamirat Tola

Tamirat Tola (født 11. august 1991) er en etiopisk friidrettsutøver som konkurrerer i langdistanseløp og terrengløp. Hans fremste internasjonale meritt individuelt er bronse på 10 000 meter ved Sommer-OL 2016.

Idrettskarriere

2013
Tola løp sin første halvmaraton i Agadir i 2013, og vant samme år České Budějovice Halvmarathon med tiden 1:02:04. Han forbedret sin personlige rekord på halvmaraton ved Ústí nad Labem Half Marathon i Tsjekkia, der han løp på 1:01:27. Han vant også EVERY ONE Campaign Race (21 km) i Hawassa, med tiden 1:13:19.

2014
Han debuterte på maraton i 2014, da han kom på fjerdeplass i Dubai Marathon med tiden 2:06:17.

2015
Han vant det etiopiske mesterskapet i terrengløp i 2015, og ble dermed tatt ut til VM i terrengløp 2015. I VM kom han på sjetteplass individuelt i seniorklassen, og Etiopia vant lagkonkurransen i denne klassen. 

I november vant han 10 km-løpet Great Ethiopian Run i Addis Abeba og Cross International de la Constitución i Spania, og han avsluttet året med seier i San Silvestro Boclassic 31. desember.

2016
Tola vant terrengløpet Cross Internacional de Itálica i Italia i januar. I VM i halvmaraton 2016 kom han på femteplass individuelt, med 1:00:06, og Etiopia kom på annenplass i lagkonkurransen. 

Han deltok i Sommer-OL 2016 i Rio de Janeiro i Brasil, og løp inn til tredjeplass på 10 000 meter, bak Mo Farah og Paul Tanui.

Referanser

Eksterne lenker 
 
  Profil hos ARRS - Association of Road Racing Statisticians
  Profil hos All-Athletics 
  Profil hos Rio 2016

Etiopiske langdistanseløpere
Verdensmestere i friidrett for Etiopia
Verdensmestere i terrengløp
Olympiske bronsemedaljevinnere for Etiopia
VM-sølvmedaljevinnere i friidrett for Etiopia
Medaljevinnere under Sommer-OL 2016
Deltakere for Etiopia under Sommer-OL 2016
Friidrettsutøvere under Sommer-OL 2016
Deltakere for Etiopia under VM i friidrett 2017
Personer etter føde- eller oppvekststed i Etiopia
Deltakere for Etiopia under VM i friidrett 2022
Vinnere av Amsterdam Marathon
Deltakere for Etiopia under VM i friidrett 2023